În realitate, marea evaziune se face de firme protejate politic, spun în șoaptă specialiști în fiscalitate, iar operarea cu documente false va scăpa în continuare de sub controlul dorit prin split TVA.  Pentru cei corecți, însă, un alt efect anticipat este că nu vor mai cumpăra de la furnizori din România, ci vor prefera achizițiile intracomunitare, exceptate de la plata TVA.